Ο **Κέιλας Πραγκ** (Rajkeswur Purryag , γνωστός ως Kailash Purryag, προφορά:  Αρχειοθετήθηκε 2014-01-11 στο Wayback Machine. γενν. στο Καμ Φουκερέ του Μαυρίκιου, στις 12 Δεκεμβρίου 1947) είναι ο 5ος Πρόεδρος και ο αρχηγός των Ενόπλων Δυνάμεων του Μαυρίκιου από τις 21 Ιουλίου 2012, οπότε εξελέγη από το Κοινοβούλιο, ως τις 29 Μαΐου 2015. Προτού γίνει πρόεδρος, υπηρέτησε ως βουλευτής, υπουργός και ως πρόεδρος του Κοινοβουλίου.Η καταγωγή του είναι ινδική. Από το 1973 είναι μέλος του Εργατικού Κόμματος. Είναι τιμημένος με το Τάγμα του Αστέρα και του Κλειδιού του Ινδικού Ωκεανού και το 2013 τιμήθηκε με το ανώτατο βραβείο για τους Ινδούς του εξωτερικού, το βραβείο Pravasi Bharatiya Samman.

Σταδιοδρομία
------------

Σπούδασε στο Δημόσιο Σχολείο του Σρι Σαμπουνάθ και αργότερα στο Κολέγιο του Μαυρίκιου. Έκανε την πρώτη του εμφάνιση στα κοινά σε νεαρή ηλικία, το 1976.

Για πρώτη φορά εξελέγη βουλευτής στις γενικές εκλογές που διεξήχθησαν στις 20 Δεκεμβρίου 1976. Χρημάτισε υπουργός Δημόσιας Ασφαλείας από το 1980 ως το 1982 και το 1981 τέθηκε επικεφαλής της κυβερνητικής αντιπροσωπείας για τη διεκδίκηση αποζημίωσης για λογαριασμό της κοινότητας των Ιλουά (του αρχιπελάγους Τσάγκος). Οι εν λόγω διαπραγματεύσεις έγιναν με τη βρετανική κυβέρνηση.

Επανεξελέγη βουλευτής στις γενικές εκλογές στις 21 Αυγούστου 1983 και ανέλαβε υπουργός Υγείας από το 1984 ως το 1986. Υπηρέτησε ως γενικός γραμματέας του Εργατικού Κόμματος από το 1987 ως το 1991 και ως πρόεδρος από το 1991 ως το 1996. Μετά την επανεκλογή του στις γενικές εκλογές του 1995, έγινε υπουργός Οικονομικού Σχεδιασμού, Τύπου και Τηλεπικοινωνιών από το 1995 ως το 1997. Διορίστηκε αντιπρόεδρος της κυβέρνησης και υπουργός Εξωτερικών και Διεθνούς Εμπορίου το 1997 και υπηρέτησε στο αξίωμα αυτό ως το Σεπτέμβριο του 2000. Στις 12 Ιουλίου 2005 εξελέγη πρόεδρος της Εθνοσυνέλευσης, θέση στην οποία επανεξελέγη στις 18 Μαΐου 2010. Παρέμεινε στο αξίωμα αυτό ως το 2012.

Στις 20 Ιουλίου 2012 έγινε γνωστό ότι ο Πραγκ παραιτήθηκε από πρόεδρος της Εθνοσυνέλευσης, αμέσως μετά την εκλογή του στο προεδρικό αξίωμα της χώρας.

Πρόεδρος
--------

Στις 20 Ιουλίου 2012 εξελέγη από την Εθνοσυνέλευση ως πρόεδρος.Ορκίστηκε και ανέλαβε καθήκοντα την επόμενη ημέρα. Η πρώτη του επίσημη επίσκεψη ήταν στο Βοτανικό Κήπο του Σερ Σιγουσαγκούρ Ραμγκουλάμ, του πατέρα του έθνους.

Το 2012 διαδέχθηκε στο αξίωμα του προέδρου τον παραιτηθέντα Άνρουντ Τζάγκνοτ.

Έπειτα από τη νίκη του συνασπισμού MSM/PSMD/ML με ηγέτη τον Σερ Άνρουντ Τζάγκνοτ τον Δεκέμβριο του 2014, αποφάσισε να παραιτηθεί υπέρ της Αμινά Γκουρίμπ-Φακίμ. Παρέμεινε στη θέση του ως τον Μάιο του 2015 προκειμένου να διασφαλιστεί το κλίμα σταθερότητας ως την παράδοση της προεδρίας. Τελικά παραιτήθηκε στις 29 Μαΐου 2015.

Προσωπική ζωή
-------------

Έχει άλλα 8 αδέρφια και είναι παντρεμένος με την Ανίτα Πραγκ από τις 8 Δεκεμβρίου 1973. Έχουν μία κόρη και 2 εγγόνια.

Η ιδιαίτερη καταγωγή του είναι από το Μπιχάρ από την πλευρά του παππού του.

Εξωτερικοί σύνδεσμοι
--------------------

* Rajkeswur Purryag, a Bihari who is the Boss of a Republic, Bihar Prabha, 2-1-2013, ανάκτηση 2014-03-10.

Παραπομπές
----------

1. ↑  Ανακτήθηκε στις 15  Αυγούστου 2022.
2. ↑  «Profile of the President». Government of Mauritius. Αρχειοθετήθηκε από το πρωτότυπο στις 21 Σεπτεμβρίου 2012. Ανακτήθηκε στις 20 Ιουλίου 2012.
3. ↑  «Mauritius President among Pravasi awardees». The Economics Time. Ανακτήθηκε στις 10 Μαρτίου 2014.
4. ↑  «Kailash Purryag becomes the fifth President of the Republic of Mauritius». KotZot. Αρχειοθετήθηκε από το πρωτότυπο στις 23 Ιουλίου 2012. Ανακτήθηκε στις 27 Ιουλίου 2012.
5. ↑  «Career of the President». Government of Mauritius. Αρχειοθετήθηκε από το πρωτότυπο στις 14 Νοεμβρίου 2011. Ανακτήθηκε στις 16 Ιανουαρίου 2012.
6. ↑  «Bio-data of The Speaker, PURRYAG Rajkeswur». Κυβέρνηση του Μαυρίκιου. Αρχειοθετήθηκε από το πρωτότυπο στις 2 Οκτωβρίου 2012. Ανακτήθηκε στις 20 Ιουλίου 2012.
7. 1 2  (γαλλικά)«National Assembly – Speaker becomes President of the Republic New Speaker takes office». defimedia. Αρχειοθετήθηκε από το πρωτότυπο στις 18 Αυγούστου 2012. Ανακτήθηκε στις 20 Ιουλίου 2012.
8. ↑  (γαλλικά)«Première sortie du Président – Kailash Purryag sur la tombe de SSR». defimedia. Αρχειοθετήθηκε από το πρωτότυπο στις 27 Ιουλίου 2012. Ανακτήθηκε στις 20 Ιουλίου 2012.
9. ↑  (γαλλικά)«Kailash Purryag – Une carte politique à Réduit». Le Defimedia. Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 20 Ιουλίου 2012.
10. ↑  (γαλλικά)«Parlement : Kailash Purryag élu président de la République en l'absence du MSM et du MMM». L'Express. Ανακτήθηκε στις 20 Ιουλίου 2012. [*νεκρός σύνδεσμος*]
11. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Μαΐου 2015. Ανακτήθηκε στις 3 Ιουνίου 2015.
12. ↑  (γαλλικά)«Dans l'intimité du couple présidentiel – Aneetah Purryag : "Je suis tombée amoureuse de Kailash au premier regard "». defimedia. Αρχειοθετήθηκε από το πρωτότυπο στις 29 Ιουλίου 2012. Ανακτήθηκε στις 27 Ιουλίου 2012.
13. ↑  «Mauritius President Rajkeswur Purryag finds his ancestral roots in Bihar». India Today. Ανακτήθηκε στις 16 Ιανουαρίου 2012.
14. ↑  «I'm proud to be a Bihari, says Mauritius president». Times of India. Αρχειοθετήθηκε από το πρωτότυπο στις 18 Ιουνίου 2013. Ανακτήθηκε στις 16 Ιανουαρίου 2012.